LJEKARNA LIČKO-SENJSKE ŽUPANIJE
Kaniška 9, 53000 Gospić
KLASA: 112-02/26-01/02
URBROJ: 2125-1-23-26-21
Gospić, 27. svibnja 2026. godine
POZIV NA TESTIRANJE I RAZGOVOR
u postupku prijema u radni odnos na neodređeno vrijeme za radno mjesto
referent u ljekarni – 1 izvršitelj/ica
Temeljem članka 33. Statuta Ljekarne Ličko-senjske županije (Klasa: 007-01/25-01/01, Urbroj:2125-1-23-25-2, od 11.03.2025. godine ) i Suglasnosti Ministarstva zdravstva (Klasa:100-1/26-03/135; Urbroj:534-03-1-1/7-26-04 od 29. travnja 2026. godine) ravnateljica Antonija Špoljarić, mag. pharm. raspisala je javni natječaj za prijem u radni odnos na neodređeno vrijeme za radno mjesto referent u ljekarni – 1 izvršitelj/ica, objavljen dana 06. svibnja 2026. godine na mrežnim stranicama i oglasnoj ploči Ljekarne Ličko-senjske županije te pri Hrvatskom zavodu za zapošljavanje. Povjerenstvo za provedbu javnog natječaja poziva kandidate koji ispunjavaju formalne uvjete natječaja na pisano testiranje i razgovor.
Povjerenstvo se je sastalo 26. 05. 2026. godine i pregledalo pristigle prijave te utvrdilo pravodobnost, potpunost dokumentacije i ispunjavanje formalnih uvjeta iz natječaja.
Testiranju mogu pristupiti samo kandidati koji su dostavili pravovremenu i potpunu prijavu te ispunjavaju sve uvjete iz natječaja.
Kandidati koji ne pristupe testiranju u naznačeno vrijeme smatrat će se da su povukli prijavu na javni natječaj.
Pisano testiranje radi provjere znanja i sposobnosti, a potom i razgovor, održat će se dana 02. lipnja 2026. godine (utorak) u prostorijama Ljekarne Ličko-senjske županije, Kaniška 9, 53000 Gospić (uprava i računovodstvo – ulaz iz dvorišta). 
UPUTE I OBAVIJESTI KANDIDATIMA
Testiranje provodi Povjerenstvo za provedbu javnog natječaja.
Provjera znanja i sposobnosti provest će se putem pisanog testiranja i razgovora.
Pisano testiranje sastojat će se od pitanja iz područja relevantnih za obavljanje poslova radnog mjesta referenta u ljekarni. Svaki točan odgovor boduje se s jednim bodom.
Kandidati koji ostvare najmanje 50% ukupnog broja bodova na pisanom testiranju ostvaruju pravo pristupa razgovoru.
Razgovor s kandidatima provodi Povjerenstvo radi procjene profesionalnih interesa, motivacije za rad, komunikacijskih sposobnosti i dosadašnjeg radnog iskustva kandidata.
Za vrijeme pisanog testiranja kandidati su dužni:
· ponijeti osobnu iskaznicu ili drugu odgovarajuću identifikacijsku ispravu s fotografijom, 
· pridržavati se uputa Povjerenstva, 
· ne koristiti literaturu, bilješke ili druge izvore pomoći, 
· isključiti mobilne telefone i druge komunikacijske uređaje, 
· ne napuštati prostoriju u kojoj se provodi testiranje bez odobrenja Povjerenstva. 
Kandidati koji se ne budu pridržavali pravila testiranja mogu biti udaljeni iz postupka testiranja, a njihov rezultat neće se bodovati.
Predviđeno trajanje pisanog testiranja je 45 minuta.
Literatura za pripremu kandidata za pismeno testiranje:
· Zakon o računovodstvu (NN 85/24, 145/24, 151/25),
· Zakon o proračunu (NN 144/21),
· Zakon o arhivskom gradivu i arhivima (NN 61/18, 98/19, 144/22 i 34/24),
· Zakon o porezu na dodanu vrijednost (NN 73/13, 99/13, 148/13, 153/13, 143/14, 115/16, 106/18, 121/19, 138/20, 39/22, 113/22, 33/23, 114/23, 35/24, 152/24, 52/25, 151/25, 32/26)
· Uredba o uredskom poslovanju (NN 7/21)
Odluka o odabiru kandidata bit će objavljena na mrežnoj stranici Ljekarne Ličko-senjske županije (www.ljekarna-lsz.hr)  te na oglasnoj ploči ustanove.

